armvectores/hy_wikipedia_2023 huggingface dataset:
Սեխով բուլկի

Սեխով բուլկի (ճապ.՝ メロンパン, ինչպես նաև սեխով հաց կամ մելոն պան), քաղցր բուլկիների տեսակ Ճապոնիայում, որը նաև շատ հայտնի է Թայվանում, Չինաստանում և Լատինական Ամերիկայում։ Ստեղծվել է արաջին համաշխարհային պատերազմից հետո հայ հացթուխից՚ Հովհանես Ղեվենյան (Իվան Սագոյան) Տոկիոում։


== Անվանում ==
Անվանման ստուգաբանությունը հիմնվում է երկու լեզուների վրա. melon («սեխ») բառը փոխառնվել է անգլերենից, իսկ pan (հաց) բառը՝ պորտուգալերենից։


== Պատրաստում ==

Սեխով բուլկիները պատրաստում են սովորական խմորից, որը վերևից պատված է թխվածքաբլիթի փխրուն խմորի բարակ շերտով։ Նրանց արտաքին տեսքը հիշեցնում է կանտալուպ սեխը։ Սովորաբար նրանք սեխի համ չեն ունենում, սակայն վերջին ժամանակներս արտադրողների շրջանում մեծ տարածում է ստացել բուլկիներին սեխ ավելացնելը։ Գոյություն ունեն շոկոլադով, կարամելով, թխկու օշարակով, երբեմն էլ հարած սերուցքով կամ կրեմով պատրաստած տարբերակները։


== Ընդհանուր տեղեկություններ ==
Կինկի, Տյուգոկու և Սիկոկու շրջանների որոշ մասերում արևի ճառագայթների տեսքով պատրաստած բուլկիները կոչվում են «արևածագ»։
Սեխի բուլկիները շատ նման են Հոնկոնգի՝ արքայախնձորից պատրաստված բուլկիներին։ Սակայն ճապոնական արտադրանքը ավելի թեթև է քաշով և համով, առավել չոր է և ունի ամուր արտաքին շերտ (տոպինգ), որն ավելի դժվար է կոտրել, քան հոնկոնգյան տարբերակը, որտեղ բուլկին պետք է զգույշ բռնել, քանի որ վերևի շերտը սովորաբար շերտազատվում է և փշրվում։ Հոնկոնգյան տարբերակը նաև ավելի խոնավ է և, ներսից և դրսից սովորաբար փափուկ է, ունի սերուցքային կարագի ավելի ուժեղ համ։


== Տես նաև ==
Ան-պան
Տայակի


== Ծանոթագրություններ ==


== Արտաքին հղումներ ==
Рецепт дынных булочек
『メロンパンの真実』 東嶋和子著 2004年 講談社 ISBN 4-06-212278-2
Վերխնեինգուլսկոե

Վերխնեինգուլսկոե (ուկրաիներեն՝ Верхньоінгульське), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Վերխնեինգուլսկոե գյուղում բնակվում էր 394 մարդ։ Բնակավայրը զբաղեցնում է 0,575 կմ² տարածք։ Բնակչության խտությունը կազմում էր 685,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիա Բաղրամյան

Մարիա Բաղրամյան (մարտի 21, 1954(1954-03-21), Թեհրան, Իրան), իրանցի փիլիսոփա, Դուբլինի համալսարանական քոլեջի փիլիսոփայության պրոֆեսոր։ Իռլանդիայի թագավորական ակադեմիայի ընտրված անդամ (2010): Փիլիսոփայական հետազոտությունների միջազգային ամսագրի գլխավոր խմբագիր (2003):


== Կենսագրություն ==
Մարիա Բաղրամյանը ծնվել է Թեհրանում, հայկական ընտանիքում։ Ամուսնացել է կոմպոզիտոր, երաժշտագետ Հորմոզ Ֆարհատի հետ։ 
Հետազոտության հիմնական բնագավառներն են՝ լեզվի փիլիսոփայությունը, հարաբերականապաշտությունը, ռացիոնալիզմ, 20-րդ դարի ամերիկյան փիլիսոփայություն (Պուտնամ, Դոնալդ Դավիդսոն, Ռորթի, Ուիլլարդ Վան Օրման Քուայն), պրագմատիզմը, մտքի փիլիսոփայությունը և ճանաչողական ուսումնասիրությունները։ Նրա հետազոտություններն ու հրապարակումները հիմնականում ուղղված են օբյեկտիվության, հարաբերականության և բազմակարծության քննարկումներին՝ որպես հավատալիքների և արժեքների անհեռատես բազմազանության լուծում և ժամանակակից ամերիկյան փիլիսոփայության վրա, մասնավորապես Քուայնի, Դավիդսոնի, Պուտմանի և Ռորթիի աշխատանքների վերաբերյալ։


== Գործունեություն ==
1983 թվականին ավարտել է Բելֆասթի Քուինս համալսարանի փիլիսոփայության և սոցիալական անտրոպոլոգիայի ֆակուլտետը։ Դուբլինի Թրինիթի քոլեջից ստացել է տրամաբանության փիլիսոփայության դոկտորի կոչում՝ ուսանելով բրիտանացի փիլիսոփա Թիմոթի Ուիլյամսոնի մոտ (1990): Բաղրամյանը դասավանդել է Դուբլինի Թրինիթի քոլեջում, իսկ 1991 թվականից՝  Դուբլինի համալսարանական քոլեջում։ 2011-2013 թվականներին եղել է Փիլիսոփայության դպրոցի տնօրեն, միաժամանակ, 2000 թվականից՝ Դուբլինի համալսարանական քոլեջի ճանաչողական ուսումնասիրությունների հետբուհական ծրագրի համանախագահ։
Բաղրամյանն Իռլանդիայում հիմնադրել և ղեկավարել է Կանայք փիլիսոփայությունում միությունը (2010), իսկ Հալեպում՝ Փիլիսոփայական հետազոտությունների իռլանդական ցանց։ Չինաստանի լեզվաբանական փիլիսոփայության ասոցիացիայի խորհրդատուն է և Բուհական մրցանակների հանձնման փիլիսոփայության և աստվածաբանության խմբի նախագահը։ 1996 և  2010 թվականներին կազմակերպել է Արիստոտելյան հասարակության և մտավոր ասոցիացիայի համաժողովների համատեղ նիստ։ Ամերիկայի ձայնի փիլիսոփայության և Իռլանդական հետազոտական խորհրդի հետազոտական նախագծի գլխավոր հետազոտողն է։ 2013-2014 ակադեմիական տարում եղել է Հարվարդի համալսարանի փիլիսոփայության այցելու անդամ և փիլիսոփայության ֆակուլտետի Ֆուլբրայթ թոշակառու (2014, փետրվար-հուլիս), Ժան Նիկո ինստիտուտի, Բարձրագույն նորմալ դպրոցի այցելու գիտաշխատող, Փարիզ (2013, աշուն), 2013 թվականին՝ Երևանի պետական համալսարանի աշնանային դպրոցի դասախոս և 2014 թվականին Օքսֆորդի/Եյլի փիլիսոփայության ամառային դպրոցի դասախոս Չինաստանում։


== Ընտրյալ ստեղծագործություններ ==
(Ed.) (2014) The Many Faces of Relativism. London/New York: Taylor and Francis.
(Ed.) (2013) Donald Davidson: Life and Words. London/NewYork: Routledge.
(Ed.) (2012) Reading Putnam. London/New York: Routledge.
(2004) Relativism: The Problems of Philosophy Series. London/New York: Routledge.
(Ed.) (2000) with Atracta Ingram. Pluralism: The Philosophy and Politics of Diversity. London/New York: Routledge. Translated into Chinese.
(1999) Modern Philosophy of Language. London: J.M. Dent 1998 and Washington:Counterpoint 1999.


== Ծանոթագրություններ ==
Վերատամնային բաղաձայններ

Վերատամնային բաղաձայններ կամ ալվեոլային բաղաձայններ, բաղաձայններ, որոնց արտասանության ժամանակ լեզուն ծայրով կամ առաջամասով կպչում է ալվեոլներին, լնդերին՝ ատամների արմատից դեպի քիմքն ընկած մասին։
Միջազգային հնչյունային այբուբենը առանձին նշաններ չունի վերատամնային բաղաձայնների համար։ Նույն նշանն օգտագործվում է բոլոր արմատական հնչյունների համար որոնք քմայնացված չեն։


== ՄՀԱ-ի վերատամնային բաղաձայններ ==
ՄՀԱ-ի վերատամնային բաղաձայններն են՝ 


== Ծանոթագրություններ ==
Արկաթիակերտ

Արկաթիակերտ կամ Կարկաթիակերտ, Ծոփքի թագավորության մայրաքաղաքը։ Աշխարհագրական դիրքը վերջնականապես չի ճշտված։ Ոմանք այն նույնացնում են հետագայի Անգղ բերդի հետ (Չորրորդ Հայքի Անգեղտուն գավառի գլխավոր բերդը), ոմանք Զինթա ամրոցի, ոմանք՝ Խարբերդի, ոմանք՝ Ամիդ-Դիարբեքիրի, իսկ ոմանք էլ Տիգրանակերտ-Մարտիրոսապոլսի հետ։ Դրանցից ամենահավանականն այն վարկածն է, ըստ որի Կարկաթիոկերտը գտնվում էր Անգեղտուն գավառի Անգղ բերդի տեղում կամ նրա շրջակայքում։ Իսկ վերջինիս ավերակներն ընկած են Արևմտյան Տիգրիս գետի վերին հոսանքից ոչ հեռու, Ծովք լճից մոտ 4 կմ հեռավորությամբ, ստորին Արածանիի ձախ կողմում։


== Անվան ստուգաբանությունը ==
Հին Հայաստանի այս քաղաքը Ստրաբոնի մոտ կոչված է Կարթասիոկերտ, այլ հեղինակներ հիշատակում են նաև Արկաթիոկերտ անունով։ Կոչվել է նաև Եպիփանիա։


== Պատմություն ==
Կարկաթիոկերտի հիմնադրման մասին գրավոր հիշատակություններ չկան։ Սակայն անուղղակի աղբյուրներից հայտնի է դարձել, որ այն գոյություն է ունեցել հնագույն ժամանակներից՝ մ.թ.ա. VIII—VII դարերից, և մեծ վերելք է ապրել հելլենիզմի դարաշրջանում, հատկապես՝ մ.թ.ա. II—I դդ,։ Ծոփաց թագավորության ամենահին մայրաքաղաքն էր և գտնվում էր հարավային առևտրական մեծ ճանապարհի վրա, որը բանուկ էր դեռևս մ.թ.ա. VII—VI դարերից։ Հայաստանի հելլենիստական բազմամարդ ու ծաղկած քաղաքներից էր։ Մ.թ.ա. III դարի վերջերին և II դարի սկզբներին դարձել էր ներքին, արտաքին ու տարանցիկ առևտրի և արհեստագործության խոշոր կենտրոն։ Հայ–ասորական պատերազմի ժամանակ, մ.թ.ա. 165 թ. սելևկյան Անտիոքոս 4–րդը, որ կրում էր Եպիփանես մականունը, գրավել է Կարկաթիոկերտը և վերանվանել իր մականվամբ՝ Եպիփանիա։
Կարկաթիոկերտի մասին, իբր Ծոփաց թագավորության արքայանիստ քաղաքի, առաջին վկայությունը պատկանում է Ստրաբոնին։ Հայ պատմագիրները այս քաղաքի վերաբերյալ հիշատակություններ ամենևին չունեն և դժվար է ուրվագծել նրա հետագա շրջանի պատմությունը։ Սակայն, նկատի ունենալով Հայաստանի հելլենիստական մյուս քաղաքների՝ Արմավիրի, Արտաշատի, Երվանդաշատի, Զարիշատի, Զարեհավանի և մյուսների պատմության ընթացքը, կարելի է չկասկածել, որ Կարկաթիոկերտը նույնպես նրանց նման IV—V դարերում կորցրել էր իր նախկին փառքը՝ առաջնության դափնին զիջելով նոր առաջացած ֆեոդալական քաղաքներին։ Հնարավոր է նաև, որ Կարկաթիոկերտը դրանից մի քանի հարյուր տարի առաջ էր կորցրել իր նշանակությունը, վերածվելով ֆեոդալական դղյակի։


== Աղբյուրներ ==
Թ.Խ. Հակոբյան (1987)։ Պատմական Հայաստանի քաղաքները։ Երևան։ «Հայաստան», էջ 160-161
Արցախի Հանրապետության Մարտական խաչ 1-ին աստիճանի շքանշան

Արցախի Հանրապետության «Մարտական խաչ» 1–ին աստիճանի շքանշան, Արցախի Հանրապետության պետական պարգև, որով պարգևատրվում են Արցախի Հանրապետության ինքնապաշտպանության բանակի մարտիկներն ու Արցախի Հանրապետության պաշտպանության բանակի զինծառայողները հայրենիքի պաշտպանության գործում ցուցաբերած ակնառու խիզախության և արիության համար։


== Ծանոթագրություններ ==
Մեսրոպ Մաշտոցի անվան Մատենադարան - Գանձասար գիտամշակութային կենտրոն

Մեսրոպ Մաշտոցի անվան Մատենադարան - Գանձասար գիտամշակութային կենտրոն, Երևանի Մեսրոպ Մաշտոցի անվան Մատենադարանի արցախյան մասնաճյուղը, որը տեղակայված է Գանձասարի վանքի հարակից տարածքում։


== Պատմություն ==
Մատենադարանի արցախյան մասնաճյուղը կառուցվել է Գանձասարի վանքին կից հոգևոր ճեմարանի համար կառուցված շենքի հիման վրա՝ ճարտարապետ Վալերի Հայրապետյանի նախագծմամբ։ Մատենադարանի արցախյան մասնաճյուղի նախագծմանը խորհրդատվության կարգով մասնակցել է ճարտարապետ Արթուր Մեսչյանը։
Գանձասարի վանքին հարակից շինությունը հիմնանորոգվել է «Փյունիկ» մարդկային ռեսուրսների զարգացման համահայկական հիմնադրամի միջոցներով, հիմնադրամի համանախագահներ Գաբրիել Չեմպերճյանի և Լևոն Սարգսյանի մեկենասությամբ։

Կենտրոնի բացման արարողությանը մասնակցել են Հայաստանի նախագահ Սերժ Սարգսյանը, Արցախի նախագահ Բակո Սահակյանը, Արցախի մշակույթի նախարար Նարինե Աղաբալյանը, Երևանի Մատենադարանի տնօրեն Հրաչյա Թամրազյանը, Հայաստանի գիտությունների ազգային ակադեմիայի նախագահ Ռադիկ Մարտիրոսյանը, Օքսֆորդի համալսարանի պրոֆեսոր, հայագետ Թել Մարտենվանլինդը, պետական բարձրաստիճան պաշտոնյաներ, հոգևոր դասի և գիտական հանրության ներկայացուցիչներ։
Կենտրոնն ունի գիտական ուսումնասիրությունների բաժին և թանգարանային համալիր, որտեղ ցուցադրված են պատմական Հայաստանի Արցախ և Սյունիք նահանգներում գրչագրված 100-ից ավելի ձեռագիր մատյաններ, Արցախի պատմությանն առնչվող հազվագյուտ վավերագրերի բնագրեր ու ընդօրինակություններ, հնատիպ գրքեր, ինչպես նաև պատմական հանգամանքների բերումով Արցախի վանքերում և եկեղեցիներում այլ շրջաններից բերված կամ փրկագնված ձեռագրեր, Երևանի Մատենադարանում պահվող ձեռագրերի կրկնօրինակները, գիտաժողովների, մշակութային տարաբնույթ միջոցառումների անցկացման համար նախատեսված դահլիճից, գրադարանից ու ընթերցասրահից։


== Ծանոթագրություններ ==


== Արտաքին հղումներ ==
Opening of the Matenadaran in Artsakh
Նախագահն Արցախում մասնակցել է «Մատենադարան-Գանձասար» գիտամշակութային կենտրոնի բացմանը
Գաուդիի տուն-թանգարան

Գաուդիի տուն-թանգարան (կատ.՝ Casa Museu Gaudí), կատալոնացի ճարտարապետ Անտոնիո Գաուդիի տունը, որտեղ նա ապրել է 1906-1925 թվականներին։ Գտնվում է Բարսելոնայի Գուելի զբոսայգում։ 1963 թվականի սեպտեմբերի 28-ին այն բացվել է որպես Գաուդիի տուն-թանգարան, որտեղ ներկայացված են ճարտարապետի նախագծած կահույքի և այլ իրերի հավաքածուներ։


== Պատմություն ==
XIX դարի վերջում կատալոնացի արդյունաբերող Էուսեբի Գուել ի Բասիգալուպին Անգլիայում որոշ ժամանակ ապրելուց հետո վերադառնում է Բարսելոնա՝ 1899 թվականին իր ձեռք բերած Can Muntaner de Dalt-ի տարածքում կատալոնյան բուրժուազիայի համար այգիների քաղաք կառուցելու մտադրությամբ։ 60 տներ ունեցող այգու նախագիծը Էուսեբի Գուելը հանձնարարեց Անտոնիո Գաուդիին։ 1914 թվականին կառուցման աշխատանքները դադարեցվեցին և նախագիծը չավարտվեց։ Նախատեսված տներից կառուցվեցին միայն երկուսը՝ դոկտոր Տրիաս ի Դոմենեկի տունը և այժմյան Գաուդիի տուն-թանգարանը, որոնք պետք է որպես խայծ ծառայեին պոտենցիալ գնորդների համար։ Այս տներն ավելացվեցին այգում արդեն գոյություն ունեցող հին տանը, որի սեփականատերը հենց ինքը Էուսեբի Գուելն էր։
Ճարտարապետ Ֆրացիսկ Բերենգերի ի Մեստրիսի նախագծած և Յոսեփ Կասանովասի կառուցած մոդելը ստորագրել է Գաուդին, շենքը կառուցվել է 1903-1905 թվականներին։ Այն հանվել է վաճառքի, բայց գնորդ չի գտնվել։ 1906 թվականին Գաուդին գնել է այդ տունը և հոր ու զարմուհու հետ ապրել այնտեղ, սակայն հայրը մահացել է նույն տարում, զարմուհին՝ 1912 թվականին, և Գաուդին մինչև 1925 թվականը միայնակ ապրել է այդ տանը և իր մահից մի քանի ամիս առաջ 1926 թվականին տեղափոխվել է Սագրադա Ֆամիլիա բազիլիկայի արտադրամաս։ Իր կտակում ճարտարապետը տունը նվիրաբերել է Սագրադա Ֆամիլիայի հիմնադրամի խորհրդին, որն այն վաճառվել է Չիապո Արիետի զույգին։ 1960 թվականին Գաուդիի ընկերների ասոցիացիան Չիապո Արիետիի ժառանգներից տունը ձեռք բերելու և այն թանգարանի վերափոխելու արշավ է սկսել։ Երեք տարի անց Գաուդի տուն-թանգարանը բացվել է, և Յոզեֆ Մարիա Գարուտը մինչև իր մահը (2008) ղեկավարել է թանգարանը։ 1992 թվականին տունը նվիրաբերվել է Սագրադա Ֆամիլիա հիմնադրամի շինարարական խորհրդին։


== Շենք ==
Շենքն ունի չորս հարկ։ Նախահարկը և առաջին հարկը նվիրված են հանրության համար բաց հավաքածուին։ Նկուղային հարկը հանրության համար բաց չէ, երկրորդ հարկում է գտնվում Enric Casanelles գրադարանը, որից կարելի է օգտվել նախնական թույլտվությամբ։ Հավաքածուն, որոշ սենյակներ, ինչպիսիք են ննջարանը, աշխատասենյակը կամ ներքին սենյակը, ինչպես նաև Գաուդիի որոշ անձնական իրեր, հիշեցնում են այն տարիները, երբ ճարտարապետն ապրել է այս տանը։ Հավաքածուում ներառված է Բալիոյի, Միլայի, Կալվեի և Վիսենսի տների համար Գաուդիի նախագծած կահույքը, որի երկաթե տարրերը ցուցադրված են այգում և համարվում են հավաքածուի արժեքավոր նմուշներ։ Հավաքածուն ներառում է նաև Գաուդիի գործընկերների ստեղծած կահույք, քանդակներ, կտավներ, գծանկարներ և այլ նմուշներ, որոնք ցուցադրվում են թանգարանի մի քանի սենյակներում։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
casamuseugaudi.org
Վալերի Ավեսկուլով

Վալերի Ավեսկուլով (հունվարի 31, 1986(1986-01-31), Կրասնի Լուչ, Լուգանսկի մարզ, Ուկրաինական ԽՍՀ, ԽՍՀՄ), ուկրաինացի շախմատիստ, գրոսմայստեր։ 2007 թվականին դարձել է Ուկրաինայի չեմպիոն։ 2002 թվականին ստացել է միջազգային վարպետի կոչում։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական քարտ ՖԻԴԵ-ի կայքում
Սիլնիցի (գյուղ, Ռոստովսկի շրջան)

Սիլնիցի (ռուս.՝ Сильницы), գյուղ Ռուսաստանի Յարոսլավլի մարզի Ռոստովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեպտեմբերի 27

Սեպտեմբերի 27, տարվա 270-րդ (նահանջ տարիներին՝ 271-րդ) օրն է։

Տարվա ավարտին մնում է 95 օր։


== Դեպքեր ==

1590 - Ուրբան VII-ը մահանում է պապ ընտրվելուց ընդամենը 13 օր անց
1777 - Փենսիլվանիայի Լանկաստեր քաղաքը մեկ օրով դառնում է ԱՄՆ մայրաքաղաք
1821 - Մեքսիկան ձեռք է բերում իր անկախությունը Իսպանիայից
1821 - Ժան Ֆրանսուա Շամպոլյոնը հայտարարում է, որ վերծանել է Ռոզետայի քարը
1829 - Ֆրիդրիխ Պարրոտի գլխավորած արշավախումբը Խաչատուր Աբովյանի ուղեկցությամբ առաջինը հաղթահարեց Արարատի գագաթը
1959 - Հոնսյու կղզում թայֆունի զոհ է դառնում 5000 մարդ
1998՝ ստեղծվեց Գուգլ կայքը
2020 - Ադրբեջանը լայնածավալ պատերազմ սկսեց Արցախի Հանրապետության դեմ։


== Ծնունդներ ==
1818 - Ադոլֆ Վիլհելմ Հերման Կոլբե, գերմանացի քիմիկոս
1872 - Լեոպոլդ Սուլերժիցկի, ռուս ռեժիսոր, գրականագետ
1913 - Ալբերթ Էլլիս (Albert Ellis), ամերիկացի հոգեբան (մ. 2007)
1931 - Ֆրեդի Քուին (Freddy Quinn), ավստրիացի երգիչ, դերասան
1950 - Հենրի Գարուկյան, հայ նկարիչ
1958 - Իրվին Ուելշ (Irvine Welsh), շոտլանտացի գրող և դրամատուրգ
1972 - Գվինեթ Փելթրոու (Gwyneth Paltrow), ամերիկացի դերասանուհի և երգչուհի
1976 - Ֆրանչեսկո Տոտտի (Francesco Totti), իտալացի ֆուտբոլիստ
1978 - Անի Լորակ (Анi Лорак), ուկրաինացի երգչուհի
1982 - Լիլ Ուեյն, ամերիկացի ռեփեր
1984 - Ավրիլ Լավին (Avril Lavigne), կանադացի երգիչ, երգահան
1992 - Գրանիտ Ջակա, շվեյցարացի ֆուտբոլիստ, կիսապաշտպան


== Մահեր ==
1891 - Իվան Գոնչարով, ռուս գրող
1914 - Նիկոլ Դուման, հայ ազգային-ազատագրական շարժման գործիչ, ֆիդայի
1917 - Էդգար Դեգա (Edgar Degas), ֆրանս. նկարիչ (ծն. 1834)
1976 - Արտավազդ Մխիթարյան, հայ սովետական մեխանիկ
2005 - Վիկտոր Իսրաելյան, հայ խորհրդային դիվանագետ, պատմական գիտությունների դոկտոր (ծ. 1919)


== ՄԱԿ անդամ դարձած երկրներ ==
1961՝ Սիերա Լեոնե
2002՝ Արևելյան Թիմոր


== Տոներ ==
Զբոսաշրջության համաշխարհային օր
Մեքսիկա՝ Անկախության պատերազմի ավարտի օր


== Արտաքին հղումներ ==

BBC: Այս օրը
Այս օրը Կանադայում Archived 2015-10-23 at the Wayback Machine.
142 (թիվ)

142 (հարյուր քառասուներկու), բնական թիվ, որը գտնվում է 141-ի և 143-ի միջև։

Տարվա 142-րդ օրը մայիսի 22-ն է (նահանջ տարիներին՝ մայիսի 21-ը)


== Գիտության մեջ ==
142 կարգային թիվն է կրում Պոլանա աստերոիդը;


== Այլ ոլորտներում ==
հայերենի այբուբենի տառերով գրվում է՝ ՃԽԲ;
# 142-ն աշխարհում Մակեդոնիայի գրաված տեղն է ըստ բնակչության քանակի։


== Տես նաև ==
142 թ., Մ. թ. ա. 142 թ.
Շժղենիկ

Յարահիսար, գյուղ Արևմտյան Հայաստանում, Սեբաստիայի վիլայեթի Ղանղալի գավառակում։ Գտնվում էր Սեբաստիա քաղաքից 32-35 կմ արևելք։


== Բնակչություն ==
XIX դարի վերջին ուներ 900 հայ և 300 թուրք բնակիչ։


== Տնտեսություն ==
Բնակչության հիմնական զբաղմունքը երկրագործությունն ու արհեստներն էր։


== Պատմամշակութային կառույցներ ==
Յարահիսարն ուներ Ս. Սարգիս անունով հայկական եկեղեցի։ Գյուղի մոտակայքում կար ավերակ եկեղեցի։


== Կրթություն ==
Գյուղն ուներ հայկական դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էդվարդ Հովհաննիսյան (իրավաբան)

Էդվարդ Կարենի Հովհաննիսյան (հունվարի 10, 1983, Ալաշկերտ, Արմավիրի մարզ, Հայկական ԽՍՀ, ԽՍՀՄ), հայ իրավաբան, փաստաբան, ՀՀ ՊԵԿ նախկին նախագահ (05.06.2020-04.08.2021)։ ՀՀ Արմավիրի մարզպետ։


== Կրթություն ==
1990-2000 թվականներին  սովորել է Ալաշկերտի Հրաչյա Քոչարի անվան միջնակարգ դպրոցում, այնուհետև` Արմավիրի վարժարանում։
2000-2004 թվականներին սովորել է ԵՊՀ իրավագիտության ֆակուլտետում, ստանալով` բակալավրի աստիճան։
2004-2006 թվականներին ԵՊՀ իրավագիտության ֆակուլտետ` մագիստրոսի աստիճան։


== Աշխատանքային գործունեություն ==
2009-2010 թթ. ՀՀ ԿԱ ՊԵԿ Արմավիրի տարածքային հարկային տեսչության առաջատար մասնագետ-իրավաբան, իրավաբանական և հարկադիր գանձումների խմբի առաջատար մասնագետ։
2010-201 թթ. ՀՀ ԿԱ ՊԵԿ հետաքննության վարչության 1-ին բաժնի հետաքննիչ։
2013-2014 թթ. ՀՀ ԿԱ ՊԵԿ իրավախախտումների հայտնաբերման և վարչական վարույթների իրականացման վարչության հատուկ հանձնարարությունների բաժնի ավագ հարկային տեսուչ։
2014-2014 թթ. ՀՀ Ֆինանսների նախարարության իրավախախտումների հայտնաբերման և վարչական վարույթների իրականացման վարչության հատուկ հանձնարարությունների բաժնի ավագ հարկային տեսուչ։
2014-2016 թթ. ՀՀ Ֆինանսների նախարարության քննչական վարչության թիվ 1 բաժնի քննիչ։
2016-2017 թթ. ՀՀ ԿԱ ՊԵԿ քննչական վարչության թիվ 1 բաժնի քննիչ։
2017-2017 թթ. ՀՀ ԿԱ ՊԵԿ քննչական վարչության թիվ 1 բաժնի հատկապես կարևորագույն գործերով քննիչ։
2017-2018 թթ. ՀՀ ԿԱ ՊԵԿ քննչական վարչության թիվ 2 բաժնի հատկապես կարևորագույն գործերով քննիչ-բաժնի պետի տեղակալ։
2018-2019 թթ. ՀՀ ՊԵԿ քննչական վարչության պետ։
2019-2019 թթ. ՀՀ ՊԵԿ հետաքննության և օպերատիվ-հետախուզության վարչության պետ։
2019-2020 թթ. ՀՀ ՊԵԿ նախագահի տեղակալ։
2020 թվականի հունիսի 5-ին ՀՀ վարչապետ Նիկոլ Փաշինյանի առաջարկով` ՀՀ նախագահ Արմեն Սարգսյանը Էդվարդ Հովհաննիսյանին նշանակել է ՀՀ ՊԵԿ նախագահ։
2021 թվականի նոյեմբերի 26-ից` ՀՀ Արմավիրի մարզպետ։


== Պարգևներ և կոչումներ ==
2012 թ.-փաստաբանների որակավորման քննության մասնակից` ստացել է փաստաբանի արտոնագիր։
Ունի ՀՀ հարկային ծառայության գնդապետի հատուկ կոչում։


== Ընտանիք ==
Ամուսնացած է, ունի երեք երեխա։


== Ծանոթագրություններ ==
Նորշեն Վերին

Նորշեն Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դարից դար (կտավ)

«Դարից դար», հայազգի նկարիչ Ակիմ Ավանեսովի1915 թվականներին ստեղծած կտավը, որը Հայոց ցեղասպանությանը նվիրված առաջին ստեղծագործություններից մեկն է։ 2015 թվականին, Հայաստանի ազգային պատկերասրահում վերականգնումից հետո, կտավը գտնվում է Ռոստովի հայ-ռուսական բարեկամության մշակույթի թանգարանում։


== Նկարագրություն ==
Կտավն արտահայտում է նկարչի զայրույթի բողոքն ընդդեմ բռնության ու դաժանության, մարդու ստրկության։ Կտավն առաջին անգամ ցուցադրվել է 1915 թվականին Ռոստով-Նախիջևան գեղարվեստի հասարակության կազմակերպված ցուցահանդեսի ժամանակ։ Նկարն անջնջելի տպավորություն է թողել հանդիսատեսի վրա, որի մասին վկայում են ռոստովյան թերթերի ակնարկները։ Կտավը համարվում է այն եզակի աշխատանքներից մեկը, որը ստեղծվել է  ցեղասպանության ընթացքում։ Կտավը երկար ժամանակ գտնվել է Ռոստովի երկրագիտական թանգարանի պահոցներում։


== Կտավի վերականգնում ==
2015 թվականին Դոնի Ռոստովի «Նոր Նախիջևան» հայկական համայնքային կառույցը կտավի վերամշակման և ցուցադրության համար այն հանձնել է Հայաստանի ազգային պատկերասրահին։ Ծրագիրն իրականացվել է Դոնի Ռոստովի «Նոր Նախիջևան» հայկական համայնքային կառույցի ջանքերով՝ Երևանի պետական համալսարանի և Հայաստանի ազգային պատկերասրահի հետ համատեղ։


== Ծանոթագրություններ ==
Սան Ժաումե դե Լիերկա

Սան Ժաումե դե Լիերկա (իսպ.՝ San Jaime de Llierca, բասկ.՝ Sant Jaume de Llierca, կատ.՝ Sant Jaume de Llierca) մունիցիպալիտետ Իսպանիայում՝ կատալոնական Ժիռոնա պրովինցիայի  Լա Գառոչա շրջանում։ Տարածքը՝ 6,7 կմ2։ Բնակչությունը՝ 780 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Sant Jaume de Llierca Archived 2008-07-07 at the Wayback Machine.
Instituto Estadístico de Cataluña
1993 թվականի ամառային հարձակումներ

1993 թվականի ամառային հարձակումները տեղի են ունեցել հունիսից օգոստոս ամիսները Արցախյան պատերազմի ընթացքում։ Հայկական զորամիավորումների կողմից Արցախի մի շարք շրջանների ազատագրումը։


== Պատմություն ==
1993 թվականի ամռանը Աղդամի շրջանը դարձավ երկու բանակների կողմից հրետակոծման կետ։ Հուլիսի 4-ին հայկական ուժերը հրետանային ռմբակոծում է Ակնա քաղաքը։ Երբ խաղաղ բնակիչները սկսեցին տարհանվել քաղաքը, զինվորների մեծամասնությունը փախչեց։ Երբ պայքարը քաղաքում սկսեց ընթանալ, ադրբեջանցիները քիչ ջանք գործադրեցի պաշտպանվելու համար։ Ամսվա վերջ հայկական բանակը գրավել էր Ակնան, և մոտ 120,000 ադրբեջանցի խաղաղ բնակիչ լքել էր ողջ շրջանը։ Հուլիսի 29-ին ընդունվեց ՄԱԿ-ի ԱԽ-ի երկրորդ բանաձևը՝ 853-րդը, որը դատապարտում էր հարձակումը և բանակների վերահաստատում էր պահանջում իրենց նախկին դիրքերում։ ՄԱԿ-ի առաջխաղացումը դադարեցնելու կոչերին Հայաստանի կառավարությունը պատասխանեց, թե իրենք վերահսկողություն չունեն անկլավի զինվորական ղեկավարների վրա։ Պարտությունները տեսնելով Ալիևը փորձում է դե ֆակտո Լեռնային Ղարաբաղի կառավարության հետ բանակցել Մինսկի խմբի պաշտոնյաների միջնորդությամբ։ Հուլիսի 26-ին կառավարությունների միջև համաձայնեցվել է եռօրյա զինադադար։ Բայց շուտով ադրբեջանական բանակը խախտում է զինադադարը և մարտերը վերսկսվում են։ Օգոստոսի կեսերին հայերը զորք հավաքեցին որ գրավեն Ֆուզուլիի և Ջաբրայիլի շրջանները, որոնք գտնվում են ԼՂԻՄ -ից հարավ և Ադրբեջանի վերահսկողության տակ էին։ Ադրբեջանը մեղադրում էր հայկական կողմին գյուղերի ռմբակոծման մեջ, մինչդեռ հայկական կողմը հերքում էր դա՝ պնդելով, որ նրանք «պաշտպանում են անկլավի հարավային սահմանը ադրբեջանական հարձակումներից»։ Երկու դեպքում էլ հայկական բանակը մտավ հարավային շրջաններ և առաջ շարժվեց դեպի Իրանի սահման։ Ծանր զրահատեխնիկայի աջակցությամբ նրանք իրենց մինչ սահման գրավելով Վարանդան և Իրանի կառավարությունը մի քանի նախազգուշացումներ արեց նոր հարձակումների դեպքում, բայց նաև ասաց, որ Իրանը կարող է  միջնորդ դառնալ նոր բանակցություններում, ինչը ստիպեց նրանցից շատերին տեղահան լինել և ապաստան փնտրել Իրանում։ Օգոստոսի 20-ին արդեն ազատագրված էին Վարանդան, Ջրականը և Կովսականը։ Աֆղանցի մոջահեդները (Հեզբ ի Իսլամի ահաբեկչական խմբից) մասնակցել էին պատերազմական գործողություններում ադրբեջանական բանակի կողմին։


== Ծանոթագրություններ ==
Պատաշար (ամրոց)

Պատաշար, ավերված ամրոց Տավուշի մարզի Կողբից  5․5 կմ հարավ-արևմուտք։ Արևմտյան, արևելյան և հարավային կողմերից զառիթափ, իսկ հյուսիսային կողմից՝ մեղմաթեք լանջերով բարձունքի գագաթին։ Ամրոցի մնացորդները շրջապատված են գագաթի եզրագծին համապատասխան՝ արևմուտքում  ձգվածությամբ, եռանկյունաձև հատակագիծ ունեցող պարսպապատերով։ Ամրոցը ավերված է։ Տեղ-տեղ կան պահպանված հատվածներ, որից կարելի է ենթադրել, որ ամրոցի պատշարը ունեցել է 3 մետր լայնություն, որը կառուցված է եղել անմշակ և խոշորածավալ քարերից։ Ամրոցը հյուսիս-արևմտյան, հարավ-արևմտյան, և արևմտյան անկյուններում ունեցել է աշտարակներ (պահպանվել են մնացորդները)։ Մուտքը եղել է հյուսային կողմից։ Ամրոցի տարածքից հայտնաբերվել են մ․թ․ա․ 1-ին հազարամյակի սկզբով թվագրված խեցեղենի բեկորներ։ Պահպանության տարածքը կազմում է 3,67 հա հողատարածք, իսկ հուշարձանինը՝ 0,5 հա։
ՀՀ կառավարության 2004 թվականի դեկտեմբերի 30-ի թիվ 1929-Ն որոշմամբ ներառվել է Կողբի պատմության և մշակույթի անշարժ հուշարձանների ցանկում։


== Տես նաև ==
Կողբի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Մայոլատի Սպոնտինի

Մայոլատի Սպոնտինի (իտալերեն՝ Maiolati Spontini), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 5995 մարդ (2008), բնակչության խտությունը՝ 279 մարդ/կմ²։ Տարածքը կազմում է 21 կմ²։ Փոստային ինդեքս՝ 60030։ Հեռախոսային կոդ՝ 0731։
Համայնքում առանձնակի շուքով է տոնվում Աստնածամոր ծննդյան օրը։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 70751
Էլեկտրոնային փոստ։ comune@maiolati.spontini.it
Պաշտոնական կայք։ http://www.maiolati.spontini.it/Engine/RAServePG.aspx Archived 2009-07-07 at the Wayback Machine.


== Արտաքին հղումներ ==
http://www.maiolati.spontini.it/Engine/RAServePG.aspx Archived 2009-07-07 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջեմմա Բաղդասարյան

Ջեմմա Սամվելի Բաղդասարյան (հուլիսի 23, 1956(1956-07-23), ք. Մարտունի, ԼՂԻՄ), ՀՀ պետական գործիչ, ՀՀ աշխատանքի և սոցիալական հարցերի նախարարի տեղակալ։


== Կրթություն ==
1974-1979 թթ. - սովորել և ավարտել է Ադրբեջանի պետական մանկավարժական ինստիտուտը և ստացել մանկավարժի որակավորում «կենսաքիմիա» մասնագիտությամբ։
2000 թ. - ավարտել է Ռուսաստանի մենեջմենթի ակադեմիայի Աշխատունակության փորձաքննության և աշխատանքի կազմակերպման ինստիտուտի բժշկա-սոցիալական վերականգնման բաժինը։
2002-2005 թթ. - մասնակցել է ՀՀ պետական կառավարման ակադեմիայի մի շարք դասընթացների։


== Աշխատանքային գործունեությունը ==
1980-1982 թթ. - աշխատել է Երևանի Էլեկտրոմեքենաների ինստիտուտում՝ որպես առաջատար ինժեներ։
1982-1992 թթ. - աշխատել է ՀԽՍՀ սոցիալական ապահովության մինիստրությունում որպես առաջատար մասնագետ, ապա՝ բաժնի պետ։
1992-2009 թթ. - ՀՀ սոցիալական ապահովության նախարարության հաշմանդամների և տարեցների հիմնահարցերի վարչության պետ։
2001 թվականից - Գերիների, պատանտների և անհայտ կորածների հարցերով զբաղվող հանձնաժողովի անդամ։
2004-2008 թթ. - հաշմանդամների վերականգնման և նրանց հասարակություն ինտեգրման հարցերով Եվրոխորհրդի կոմիտեի փորձագետ։
2008-2010 թթ. - հաշմանդամների վերականգնման և նրանց հասարակություն ինտեգրման հարցերով Եվրոխորհրդի կոմիտեի բյուրոյի անդամ։
2008 թվականից - հաշմանդամություն ունեցող անձանց հարցերով զբաղվող ազգային հանձնաժողովի անդամ։
2010 թվականից - Թմրամոլության և թմրամիջոցների ապօրինի շրջանարության դեմ պայքարի հարցերով հանձնաժողովի անդամ։
2010 թվականից - Հայաստանի Հանրապետության և Եվրոպական միության միջև ասոցացման համաձայնագրի շուրջ բանակցությունների համար պատասխանատու բանակցային թիմի անդամ։
2010 թվականից - հաշմանդամների վերականգնման և նրանց հասարակություն ինտեգրման հարցերով Եվրոխորհրդի կոմիտեի բյուրոյի փոխնախագահ։
2009 թ. նոյեմբերի 4-ին ՀՀ վարչապետի որոշմամբ նշանակվել է Հայաստանի Հանրապետության աշխատանքի և սոցիալական հարցերի նախարարի տեղակալ։
2012 թվականից - ՀՀ վարչապետին կից կանանց խորհրդի անդամ։


== Պարգևներ և կոչումներ ==
Բնական գիտությունների միջազգային ակադեմիայի հայկական բաժանմունքի պատվավոր դոկտոր (2007)։
Մխիթար Հերացու մեդալ (2006)։
«Հայրենիքին մատուցած ծառայությունների համար» 2-րդ աստիճանի մեդալ (2013)։Ամուսնացած է, ունի երկու երեխա։ 2005 թվականից Հայաստանի Հանրապետական կուսակցության անդամ է։


== Ծանոթագրություններ ==
Սպենսեր (ֆիլմ)

«Սպենսեր» (անգլ.՝ Spencer), 2021 թվականի կենսագրական հոգեբանական դրամա ֆիլմ, որը նկարահանվել է ռեժիսոր Պաբլո Լառաինի կողմից, իսկ սցենարը գրվել է Սթիվեն Նայթի կողմից։ Ֆիլմի գլխավոր դերում հանդես է գալիս Քրիստեն Ստյուարտը՝ խաղալով Դիանայի՝ Ուելսի արքայադստեր դերը։
Ֆիլմի համաշխարհային պրեմիերան կայացել է 2021 թվականի սեպտեմբերի 3-ին Վենետիկի 78-րդ միջազգային կինոփառատոնում տեղի ունեցած մրցույթի շրջանակներում։ Այն նախատեսվում է թողարկել Միացյալ Թագավորությունում և Միացյալ Նահանգներում 2021 թվականի նոյեմբերի 5-ին։ Ֆիլմը քննադատների կողմից ստացել է դրական գնահատականներ է Ստյուարտի խաղի։


== Դերերում ==
Քրիստեն Ստյուարտ՝ Արքայադուստր Դիանա


== Արտադրություն ==
2020 թվականի հունիսի 17-ին պաշտոնապես հայտարարվել է, որ Պաբլո Լառաինը լինելու է «Սպենսեր» ֆիլմի ռեժիսորը Քրիստեն Ստյուարտի մասնակցությամբ, որը հանդես է գալու գլխավոր դերում՝ կատարելով արքայադուստր Դիանայի դերը։ 2020 թվականի հունիսի 26-ին հայտնի է դարձել, որ Neon-ը ձեռք է բերել ավելի քան 4․000․000 ԱՄՆ դոլարի գործարքի շրջանակներում Միացյալ Նահանգներում ֆիլմի տարածման իրավունքը։ STX Entertainment-ը և DCM Film Distribution-ը տարածելու են ֆիլմը Միացյալ Թագավորությունում և Գերմանիայում։
Նկարահանումները սկսվել են Գերմանիայում, Schlosshotel Kronberg-ում, 2021 թվականի հունվարին, երբ Թիմոթի Սպոլը, Սալի Հոքինսը և Շոն Հարրիսը միացել են դերասանական կազմին։ 


== Ծանոթագրություններ ==
Բերեզովկա (գյուղ, Կրասնոկուտի շրջան)

Անվան այլ կիրառումների համար տե՛ս՝ ԲերեզովկաԲերեզովկա (ուկրաիներեն՝ Березівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1650 թվականին։
2001 թվականի տվյալներով Բերեզովկա գյուղում բնակվում էր 64 մարդ։ Բնակավայրը զբաղեցնում է 0,501 կմ² տարածք։ Բնակչության խտությունը կազմում էր 127,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալե (քաղաք)

Սալե, մեծությամբ չորրորդ քաղաքը Մարոկկոյում (Կասաբլանկայից, Ֆեսից և Մարաքեշից հետո)։ Ռաբաթի հետ կազմում է 2,5 միլիոն բնակչությամբ մայրաքաղաքային ագլոմերացիա։ Գտնվում է Ատլանտյան օվկիանոսի ափին՝ Բու-Ռեգրեգ գետի մոտ, անջրպետ է նրա և մայրաքաղաքի միջև։


== Պատմություն ==
513,050±0,265 հազար տարեկան գանգը, որ պատկանում է Հայդելբերգյան մարդու, գտնվել է Սալե վայրից։ Այստեղ առաջին քաղաքը հիմնադրվել է ավելի քան 2000 տարի առաջ՝ փյունիկցիների կողմից, իսկ 20-րդ դարում հին հռոմեական Սալա Կալոնիա (այժմ՝ Շելլա) քաղաքի տարածքում կազմավորվել է Սալե քաղաքը։ Շնորհիվ իր զբաղեցրած դիրքի՝ Ֆեսի և Մարաքեշի միջև, այն դարձավ Մարոկկոյի ամենամեծ նավահանգիստը։ 1029 թվականին մզկիթը (պահպանվել է մինչ օրս) և մեդրեսեն (կառուցված 1341 թվականին, այժմ՝ թանգարան) քաղաքը դարձրին Մարոկկոյի երկրորդ կրոնական կենտրոնը՝ Ֆեսից հետո։ 1260 թվականին կայացավ քաղաքի ողջ պատմության ամենամեծ մարտը, որի ընթացքում Սալեն երկու շաբաթ գտնվում էր Ալֆոնսո X-ի զորքի ձեռքերում։
1627 թվականին քաղաքը դարձավ բերբերյան ծովահենների հավաքատեղին և ծովահենային պետության՝ Սալեյի կենտրոնը, որը գոյատևեց մինչև 1668 թվականը։ Նույնիսկ Ռաբաթը, որն այն ժամանակ հայտնի էր Սալե-լա-Նև (Նոր Սալե) անվամբ, ճանաչեց ծովահենների իշխանությունը։ Քաղաքի բնակչությունն այն պահին 13 000 մարդ էր։ Իբրահիմ Վարգասի ղեկավարությամբ մորիսկները Անդալուզիայից վտարվելով, հիմնեցին պետություն, որը ճանաչվեց եվրոպական երկրների կողմից։ Երկրի առաջին ղեկավարը Յան Յանսոնն էր՝ Հաառլեմից։ «Ծովահենների քաղաքը» բազմիցս ռմբակոծվեց եվրոպական նավատորմերի կողմից, քանի որ տեղացի ծովահենները «ստրուկների որս» էին անում նաև Բրիտանական կղզիներում և Իսլանդիայում։ Տեղացի ծովահենների կողմից իր գերության մասին պատմել է Ռոբինզոն Կրուզոն։ 1851 թվականին՝ եվրոպացի առևտրականների դեմ ուղղված ծովահենության համար ֆրանսիական նավատորմը ռմբակոծեց նավակայանը, որը ծաղկում էր ապրում նույնիսկ պետության անկումից հետո։ Ժամանակի ընթացքում Սալեյի հավաքատեղին թուլացավ, և նավահանգիստը փակվեց։
Քաղաքը մեծ դեր է խաղացել Մարոկկոյի պատմության մեջ. 1930 թվականին այստեղ ծագեց Latif շարժումը, կատարվեցին առաջին ցույցերը՝ Ֆրանսիայից անկախ լինելը ցույց տալու համար։ Մինչ օրս էլ Սալեն համարվում է իսլամիստական խմբերի նեցուկը Մարոկկոյում։


== Տրանսպորտ ==
Ռաբաթի և Սալեյի ժամանակակից տրամվայ


== Տեսարժան վայրեր ==
Տեղական ճարտարապետությունը ավանդական մարոկկոյական և արաբանդալուզյան ճարտարապետությունների միախառնում է։ Սալեյում կան մի շարք թանգարաններ, այդ թվում՝ կերամիկայի և ազգագրական թանգարաններ։
Մեդինան չափերով բավական կարևոր է, բայց զբոսաշրջության ոլորտում մեծ դեր չի խաղում։ Ժամանակակից շրջանները հիմնականում վատ են ծրագրված, աչքի են ընկնում անգործության բարձր մակարդակով։ Շատ հարուստներ փոխում են իրենց բնակության վայրը՝ հաստատվելով Ռաբաթում։ Մարոկկոյի բազմաթիվ բարձրաստիճան պաշտոնյաներ և թագավորական խորհրդականներ ծնվել են Սալեում։
2007 թվականի դեկտեմբերին մեկնարկել է Ռաբատ-Սալե  գծի կառուցումը, որի հենասյունը Բու-Ռեգրեգ գետի կամուրջն է։ 2011 թվականի մայիսի 23-ին երկու քաղաքները կապող ցանցը ենթարկվեց հարստահարման։

		
		


== Քույր քաղաքներ ==
 Մարոկկո, Ռաբաթ
 Թունիս, Արիանա
 Պորտուգալիա, Պորտալեգրի
 Մեքսիկա, Տլասկալա-դե-Խիկոտենկատլ
 Կամերուն, Մարուա
 ԱՄՆ, Ալեքսանդրիա
 Ռուսաստան Սոչի


== Ծանոթագրություններ ==
Վալերի Բասկայանց

Վալերի Աղաբեկի Բասկայանց (հունիսի 10, 1941(1941-06-10), Վոլգոգրադ (Ռուսաստան)), վիրաբույժ։ ՀՀ բանակի բժշկական ծառայության պահեստի փոխգնդապետ (1996 թվական)։


== Կենսագրություն ==
Ավարտել է Վոլգոգադի պետական բժշկական ինստիտուտը (1966)։ 1967-1976 թվականներին աշխատել է Վոլգոգդրադի մարզի տարբեր քաղաքների բուժհիմնարկներում. 1976-2000 թվականներին՝ ՀՀ առողջապահության համակարգում, 2000 թվականից՝ Հանրապետական տուբերկուլոզային դիսպանսերի վիրաբուժական բաժանմունքի վարիչ։
1992-1993 թվականներին կամավոր մեկնել է ԼՂՀ (Շահումյան և Շուշի), հիվանդանոցներում և ռազմադաշտային շարժական հոսպիտալնեուրմ բուժել, վիրահատել է հարյուրավոր ազատամարտիկների և խաղաղ բնակիչների։
Սոցիալական ցանց

Անվան այլ կիրառումների համար տե՛ս՝ Սոցիալական ցանցեր (այլ կիրառումներ)Սոցիալական ցանց, համացանցային հարթակ, ծառայություն կամ կայք, որը նախատեսված է սոցիալական փոխհարաբերությունների կառուցման համար։


== Կառուցվածք ==
Սովորաբար, սոցիալական ցանցում օգտատերը կարող է նշել իր մասին որոշակի ինֆորմացիա (ծննդյան ամսաթիվը, դպրոցը, ԲՈՒՀ-ը, սիրելի զբաղմունքները, գրքերը, ֆիլմերը և այլն), որոնց միջոցով ցանցի այլ օգտատերերը կարող են գտնել իրեն։ Գոյություն ունեն բաց և փակ սոցիալական ցանցեր։ Սոցիալական ցանցի բնութագրիչ հատկությունների կարելի է նշել «ընկերների» և «խմբերի» համակարգերը։


== Զարգացում ==
Web 2.0 տեխնոլոգիայի զարգացմանը զուգընթաց սոցիալական ցանցերը դարձան բավականին հանրահայտ։ Օգտատերը, գրանցվելով սոցիալական ցանցում և այնտեղ ավելացնելով գոնե մեկ ծանոթի, ինքաբերաբար դառնում է ծանոթների հսկայական շղթայի մի մասը։ Այդ շղթան կապում է ցանցի բոլոր օգտատերերին միմյանց հետ։ այսպիսով, օգտատերը ցանցում ցանկացած այլ օգտատիրոջ հետ կապված է միջանկյած ծանոթներով։
Սոցիալական ցանցերը համացանցում իրենց հաղթական քայլերգը սկսել են 1995 թ․։ Հենց այդ ժամանակ է հիմնադրվել ամերիկյան Classmates.com կայքը (Օդնոկլասնիկի սոցցանցը համարվում է այդ կայքի ռուսական տարբերակը)։ Նախագիծը բավականին հաջող էր, և հետագա տարիների ընթացքում ստեղծվեցին մի շարք այլ նմանատիպ նախագծեր։
Սոցիալական ցանցերն էլ ավելի պահանջարկ ունեցան 2003-2004 թվականներին, երբ ստեղծվեցին LinkedIn, Ֆեյսբուք և MySpace սոցիալական ցանցերը։ Եվ եթե LinkedIn սոցիալական ցանցը ստեղծվել է գործնական հարաբերությունների սահմանման և աջակցման համար, ապա MySpace-ն ու Ֆեյսբուքը առաջին հերթին նախատեսված են սովորական օգտատերերի համար։


== Ամենամեծ սոցցանցեր ==
Աշխարհի տարբեր երկրներում այս կամ այն սոցցանցի տարածվածությունը տարբեր է։ Այսպես, MySpace, Ֆեյսբուք, Թվիթթեր և LinkedIn ցանցերը առավել տարածված են Հյուսիսային Ամերիկայում, Nexopia-ը՝ Կանադայում,, Bebo-ն՝ Մեծ Բրիտանիայում, Ֆեյսբուքն ու dol2day-ը՝ Գերմանիայում, Tagged-ը, XING-ն ու Skyrock-ը՝ Եվրոպական տարբեր երկրներում, Public Broadcasting Service-ը, Orkut-ը, Ֆեյսբուքն ու Hi5-ը՝ Հարավային և Կենտրոնական Ամերիկաներում (սոցիալական ցանցերի բրազիլացի օգտագերերի 55 %-ը նախընտրում է օգտվել Orkut սոցցանցից), Friendster-ը, Multiply-ը, Orkut-ը, Renren-ն ու Cyworld-ը՝ Ասիայում (Ֆիլիպիններում, Մալազիայում, Ինդոնեզիայում, Սինգապուրում)։ Հայաստանում ամենատարածված սոցցանցերն են Օդնոկլասնիկին, Ֆեյսբուքն ու ՎԿ-ը։
Օգտագործողների քանակով առաջատար են Ֆեյսբուքը (901 միլիոն ակտիվ օգտատերեր), Twitter-ը (623 մլն), ՎԿ-ը (177 մլն), Օդնոկլասնիկին (140 մլն), Habbo Hotel-ը (243 մլն), Friendster-ը (115 մլն), Tagged.com-ը (100 մլն), MySpace-ը (25,1 մլն).

Անգլալեզու կայքեր


== Նշումներ ==


== Ծանոթագրություններ ==
Սամոյլիխա

Սամոյլիխա (ռուս.՝ Самойлиха), գյուղ Ռուսաստանի Մոսկվայի մարզի Շատուրսկի շրջանի կազմում։
Բնակչությունը 1982 թվականին գրանցված տվյալներով կազմում էր 300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալադաղ (լեռ, Կիլիկիա)

Անվան այլ կիրառումների համար տե՛ս՝ Ալադաղ (այլ կիրառումներ)Ալադաղ, լեռնագագաթ Կիլիկիան Տավրոս լեռնահամակարգում, Ալադաղ լեռնաշղթայում։


== Ծանոթագրություններ ==
Սևերինովկա (այլ կիրառումներ)

Սևերինովկա, կարող է վերաբերել՝

Սևերինովկա - ավան, Ուկրաինայի Վիննիցայի մարզի Տրոստյանեցի շրջանում
Սևերինովկա - գյուղ, Ուկրաինայի Ժիտոմիրի մարզի Լյուբարսկի շրջանում
Սևերինովկա - գյուղ, Ուկրաինայի Կիրովոգրադի մարզի Ալեքսանդրովկայի շրջանում
Սևերինովկա - գյուղ, Ուկրաինայի Պոլտավայի մարզի Զենկովի շրջանում
Սևերինովկա - գյուղ, Ուկրաինայի Սումիի մարզի Սումիի շրջանում
Սևերինովկա - գյուղ, Ուկրաինայի Վիննիցայի մարզի Ժմերինկայի շրջանում
Սևերինովկա - գյուղ, Ուկրաինայի Վիննիցայի մարզի Յամպոլի շրջանում
Սևերինովկա - գյուղ, Ուկրաինայի Վոլինի մարզի Մանևիչի շրջանում
Ջուզեպպե Պազոտտո

Ջուզեպպե Պազոտտա (իտալերեն՝ Giuseppe Pasotto, հուլիսի 6, 1954(1954-07-06), Բովոլոնե, Վերոնա, Վենետո, Իտալիա), կաթոլիկ եպիսկոպոս, Կովկասի կաթոլիկ ադմինիստրատուրայի սպասավոր և հոգևոր առաջնորդ։


== Կենսագրություն ==
Ջուզեպպե Պազոտտոն ծնվել է 1954 թվականի հուլիսի 6-ին Իտալիայի Բովոլոնե քաղաքում։ Դպրոցն ավարտելուց հետո ընդունվել է Հիսուսի Քրիստոսի սուրբ ստիգմատների քահանայական կոնգրեգացիան։ 1979 թվականի մայիսի 12-ին օծվել է որպես հոգևոր սպասավոր։
1993 թվականին նշանակվել է Վրաստանում։ 1996 թվականին Ջուզեպպե Պազոտտոն նշանակվել է Վատիկանի սուրբ պատվիրակը Կովկասի կաթոլիկ ադմինիստրատուրայում։ Զուգահեռաբար նշանակվել է նաև Վրաստանի և Հայաստանի կաթոլիկների առաջնորդ։
2000 թվականի հունվարի 6-ին Հռոմի պապ Հովհաննես Պողոս II-ը Ջուզեպպե Պազոտտոյին շնորհել է Մուստիի պատվավոր եպիսկոպոս տիտղոսը։
2008 թվականին՝ Ռուս-վրացական պատերազմի ժամանակ Ջուզեպպե Պազոտտոն քննադատել է Ռուսաստանի գործողությունները՝ հայտարարելով, որ «մարդկանց թողել են մենակ ռուս հսկայի հետ, իսկ Արևմուտքը միայն գիտե, թե ամեն ինչ լավ է»։


== Ծանոթագրություններ ==


== Արտաքին հղումներ ==
Կարճ կենսագրությունը (անգլ.)
Епископ Джузеппе Пазотто: В грузинском обществе всегда с большим уважением относились к Католической Церкви
Տելեմաքոս

Տելեմաքոս (հունարեն՝ Τηλέμαχος), Ոդիսևսի ու Պենելոպեի որդին հին հունական դիցաբանության մեջ։ Ոդիսևսի 20-ամյա թափառումների ժամանակ Տելեմաքոսին խնամել և դաստիարակել են մայրը և հոր մտերիմ ընկերը՝ Մենտորը։ Τηλέμαχος հունարեն բառացիորեն նշանակում է` կռվից հեռու, կամ էլ` հեռվից մարտնչող (հավանաբար` աղեղնավոր)։ «Ոդիսական»-ում նա արդեն 20-ամյա պատանի է, տան տերը, որին ենթարկվում է մայրը։ Չկարողանալով զսպել իր մոր ձեռքը խնդրող սանձարձակ փեսացուներին՝ Աթենաս դիցուհու խորհրդով Տելեմաքոսը ուղևորվում Է Պիլոս և Սպարտա (Նեստորի և Մենելաոսի մոտ)՝ հոր մասին տեղեկություններ իմանալու։ Աթենասը՝ Մենտորի կերպարանքով ուղեկցում է Տելեմաքոսին և ճանապարհին պաշտպանում նրան։ Աթենասի խորհրդով Տելեմաքոսը, մոր փեսացուների՝ իրեն սպանելու փորձից խուսափելու համար վերադառնում է շրջանցիկ ճանապարհով։ Ճանապարհին Տելեմաքոսը իր հետ վերցնում է գուշակ Թեոկլիմենոսին։ Հասնելով Իթակե, խոզարած Եվմեոսի հյուղակում հանդիպում և ճանաչում է ցնցոտիների մեջ ծպտված հորը և նրա օգնությամբ կոտորում փեսացուներին։ Տելեմաքոսի անունը հիշատակվում է նաև այն դրվագում, երբ Ոդիսևսը Տրոյա արշավելուց խուսափելու համար խելագար է ձևանում։ Պալամիդեսը, Ոդիսևսին բացահայտելու համար, դեռևս մանուկ Տելեմաքոսին դնում է այն ակոսի մեջ, որով պետք է անցներ Ոդիսևսի արորը։ Ոդիսևսը կանգ է առնում և խաբեությունը բացահայտվում է։ Ըստ հետագա առասպելների, Ոդիսևսի մահից հետո Տելեմաքոսը ամուսնանում է կախարդուհի Կիրկեի հետ, որից ծնվում է Լատինոսը (լատինացիների անվադիր նախնին)։ Այլ առասպելի համաձայն՝ Տելեմաքոսի և Նեստորի դստեր՝ Պոլիկաստեի ամուսնությունից ծնվել է Պերսեպոլիս որդին։ Տելեմաքոսի մասին առասպելների հիման վրա XVII դարի ֆրանսիացի գրող Ֆենելոնը գրել է «Տելեմաքոսի արկածները» վեպը։ Այլաբանորեն Տելեմաքոս են անվանում պարտավորության կոչով հայրենի տուն վերադարձող մարդուն։


== Ծանոթագրություններ ==
Ահմեդ Ռեֆիք Ալթընայ

Ահմեդ Ռեֆիք Ալթընայ (թուրքերեն՝ Ahmet Refik Altınay, 1881, Բեշիքթաշ, Ստամբուլ, Օսմանյան կայսրություն - հոկտեմբերի 10, 1937(1937-10-10), Բեշիքթաշ, Ստամբուլ, Թուրքիա), թուրք պատմաբան և գրող։ 1890-ական թթ. վերջից եղել Է զինվորական ծառայության մեջ։ Առաջին աշխարհամարտի (1914-1918) սկզբին ծառայել է հետախուզությունում և հակահետախուզությունում, անմիջականորեն մասնակցել հայերին անվանարկող, շինծու փաստաթղթերի ստեղծմանը։ 1915 թվականին որոշ ժամանակ ղեկավարել է Էսքիշեհիրի հայերի տեղահանության հանձնաժողովը։ Պատերազմի վերջին գլխավորել է Արևմտյան Հայաստանում և Օսմանյան կայսրության հայաբնակ վայրերում կատարված բռնությունների (որոնք, թուրքական կառավարության պնդմամբ, իբր կատարել են հայերը) փաստերը տեղում ուսումնասիրելու նպատակով կազմված օտարերկրյա լրագրողների պատվիրակությունը։ Իր տպավորությունները շարադրել է «Երկու կոմիտե, երկու հանցագործություն» (1919) գրքում։ Չնայած որոշ հարցերի նկատմամբ աչառու վերաբերմունքին (մասնավորապես հայ ժողովրդի ողբերգության մեջ անհիմն մեղադրել է ՀՀԴ-ին), այդ գիրքը թուրքական իրականության մեջ առաջին գործն է, որտեղ հայերի տեղահանությունը և ցեղասպանությունը լուսաբանված են առարկայական և մանրամասն։


== Հայերեն հրապարակումները ==
Երկու կոմիտե, երկու ոճիր։ «Գարուն», 1996, թիվ 4, էջ 41։


== Գրականություն ==
Osmanlı Tarihi Yazarları, M. Orhan Bayrak, Istanbul 1982


== Ծանոթագրություններ ==
Բիևեցկի գյուղական խորհուրդ (Լուբենսկի շրջան)

Բիևեցկի գյուղական խորհուրդ  (ուկրաիներեն՝ Бієвецька сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Բիևեցկի գյուղական խորհրդում բնակվում էր 704 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բերյոզկա (Կլյազմայի վտակ)

Անվան այլ կիրառումների համար տե՛ս՝ Բերյոզկա (այլ կիրառումներ)Բերյոզկա (ռուս.՝ Берёзка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կլյազմա գետի վերին ափում՝ 416 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000031757
Հիդրոլոգիական ուսումնասիրությունների կոդը - 110003175
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարիո Ցեզարինի

Մարիո Ցեզարինի (պորտ.՝ Mário Cesariny de Vasconcelos, օգոստոսի 9, 1923(1923-08-09)[…], Լիսաբոն, Պորտուգալիա - նոյեմբերի 26, 2006(2006-11-26)[…], Լիսաբոն, Պորտուգալիա ), պորտուգալացի պոետ, նկարիչ։ Համարվում է ազգային սյուրռեալիզմի առաջնորդներից մեկը։


== Կենսագրություն ==
Ցեզարինիի հայրը պորտուգալացի է, իսկ մայրն ունի Կորսիկա-իսպանական ծագում, ով ծնվել էր Փարիզում։ Սովորել է դեկորատիվ արվեստի Բարձրագույն դպրոցում, նաև երաժշտություն (դաշնամուր)։ 1947 թ. սովորել է Գրանդ Շոմիեր ակադեմիայում, որտեղ ծանոթացել է Բրետոնի հետ։ Նույն տարում ստեղծել է լիսաբոնական սյուրռեալիստների խումբ։ Թարգմանել է Արթուր Ռեմբոյի, Արտոյի և շատ ուրիշների ստեղծագործություններ։ Զբաղվել է պոեզիայով, գեղանկարչությամբ, բայց մշտապես ունեցել է ֆինանսական դժվարություններ։ Մինչև 1974 թ. (Մեխակների հեղափոխություն) հետապնդվել է ոստիկանության կողմից թափառական կյանք վարելու և ունեցած համասեռական հակումների համար։ Վերջին տարիներն ապրել է ավագ քրոջ հետ, ով մահացել է 2004 թ., եղել է բաց հասարակության համար, տվել է հարցազրույցներ, այդ թվում նաև անձնական կյանքի մասին։ Մահացել է շագանակագեղձի քաղցկեղից։
2005 թ. ստացել է Ազատության շքանշան, գրական մրցանակ։ Բանաստեղծությունները և արձակ ստեղծագործությունները տպագրվել են ֆրանսերեն, իսպաներեն, պորտուգալերեն լեզուներով։


== Ընտրյալ գրքեր ==
Աճպարարի դասագիրք/ Manual de Prestidigitação (1956)
Մահացու մեղք/ Pena Capital (1957)
Nobilíssima Visão (1959)
Պլանիսֆերա և այլ բանաստեղծություններ/ Planisfério e Outros Poemas (1961)
Այրված քաղաք/ A Cidade Queimada (1965)
Vieira da Silva, Arpad Szenes ou O Castelo Surrealista (1985)
O Virgem Negra (1989)


== Ծանոթագրություններ ==


== Հղումներ ==
• Ցեզարինիի կենսագրությունը (պորտ.) Archived 2016-03-03 at the Wayback Machine.
• Ցեզարինիի ստեղծագործությունները
Նովիե Չեբենկի

Նովիե Չեբենկի (ռուս.՝ Новые Чебенки, բաշկիրերեն՝ Яңы Себенле), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 666 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուշչևկա (այլ կիրառումներ)

Կուշչևկա, կարող է վերաբերել՝

Կուշչևկա - գյուղ, Ուկրաինայի Խարկովի մարզի Դվուրեչենսկի շրջանում
Կուշչևկա - գյուղ, Ուկրաինայի Խմելնիցկիի մարզի Վոլոչիսկի շրջանում
Ծիր Կաթին և Անդրոմեդա գալակտիկաների բախում

Ծիր կաթին և Անդրոմեդա գալակտիկաների բախումը, ինչպես ենթադրվում է կկատարվի 4 մլրդ տարուց։ Ինչպես մնացած բախումներում, հնարավոր չէ, որ աստղերի մեծ մասը ոչնչանա բախումից, քանի որ աստղերը գտնվում են բավականին մեծ հեռավորության վրա։ Ինչպես օրինակ, Արեգակին ամենամոտ աստղը՝ Կենտավրոսի Պրոքսիման, գտնվում է մոտ 4,22 լուսային տարի հեռավորության վրա։

Հաշվարկներին համաձայն, Անդրոմեդիայի աստղերը կերևան անզեն աչքով արդեն 3 մլրդ տարի անց։ Նրանք կմիավորվեն մեկ գալակտիկայի մեջ։ Նոր առաջացած գալակտիկայի համար առաջարկվում են շատ անուններ, օրինակ, մլեկոմեդա։ Այժմ անհայտ է, թե կկատարվի արդյոք բախումը, սակայն հայտնի է, որ անդրոմեդան մոտենում է Ծիր Կաթինին 12000 կմ/վ արագությամբ։ Եթե բախումը տեղի չունենա, ապա միևնույն է, կկատարվի Մգագույն Մատերիայի բախում։
Ֆրենկ Սամերսը ստեղծել է բախման համակարգչային վիզուալ մոդելավորումը, օգտագործելով պրոֆեսոր Կրիս Միգոսի ուսումնասիրություննրը։

Ըստ մի քանի մոդելավորումների, 4 մլրդ տարի անց Ծիր Կաթինը «կուլ կտա» մեծ և փոքր մեգալովանները, իսկ 5 մլրդ տարուց վերջնականապես կմիավորվի Անդրոմեդայի հետ։
Այդպիսի բախումները տեղի են ունենում ամեն մի գալակտիկայի հետ․ Օրինակ, ինչպես նաև մեր գալակտիկան, Անդրոմեդան ևս անցյալում բախվել է գոնե մեկ գալակտիկայի հետ։


== Բախման նշանակությունը արեգակնային համակարգի համար ==
Բախումը տեղի կունենա շատ դանդաղ, այդ իսկ պատճառով, այն գրեթե 90% հնարավորությամբ վտանգ չի ներկայացնում երկրի համար։ Սակայն, մոտ 12% հնարավորությամբ արեգակը ձգողական ուժերի տակ կսկսի շարժվել անկանոն ուղեծրով։ Դա, իհարկե, մեծ փոփոխություններ չի բերի, եթե նկատի չունենալ ամեն գիշետ փոխվող աստղերի դիրքը և գեղեցիկ տեսարանը։ Կա նաև 3% հնարավորություն, որ արեգակնային համակարգը կձգվի Անդրոմեդայի կողմից։ Այդ ժամանակ ավելի մեծ վտանգ կներկայացնի Արեգակի վերածումը կարմիր հսկայի, որը տեղի կունենա 5-6 մլրդ տարուց։


== Ծանոթագրություններ ==
Մամլամատ

Մամլամատ, մետաղների սառը և տաք դրոշմման և մամչման դրոշմոցների հիմնական դետալներից։ Դրոշմման Ժամանակ մամլամատը անմիջականորեն ճնշում է գործադրում դրոշմոցի երկրորդ մասի՝ մամլամայրի վրա գտնվող նախապատրաստուկի վրա։ Մամլման դեպքում մամլիչ-տափօղակի միջոցով մամլամատի ճնշումը հաղորդում է նախապատրաստուկին։ Հաճախ դրոշմոցի նույն մասը միաժամանակ ծառայում է որպես մամլամատ և մամլամայր։
Սուելիո

Սուելիո (իտալերեն՝ Sueglio), կոմունա Իտալիայի Լոմբարդիա մարզի Լեքո գավառում։ Բնակչության թիվը կազմում է 172 մարդ 2008 թվականի մարդահամարի տվյալների, բնակչության խտությունը կազմում է 43 մարդ/կմ²։ Զբաղեցնում է՝ 4 կմ² տարածք։ Հեռախոսի կոդ՝ 0341։ Փոստային ինդեքս՝ 23835։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հերախոս՝ 0341 808025
Էլեկտրոնային փոստ։ sueglio@comune.sueglio.lc.it
Պաշտոնական կայք։http://www.comune.sueglio.lc.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անհատական հետապնդման հեծանվավազք

Անհատական հետապնդման հեծանվավազք - օլիմպիական խաղերի ծրագրի մեջ մտնող հեծանվահրապարակային մրցաձև, որի ժամանակ մարզիկները մեկնարկելով հեծանվահրապարակի մրցուղու հանդիպակաց մասերից, հետապնդում են միմյանց։ Այս մրցաձևի պաշտոնական մրցումների վազքատարածությունը տղամարդկանց համար հավասար է 4, իսկ կանանց համար՝ 3 կմ-ի։ Հաղթանակը տրվում է վերջնագիծն առաջինը հատած մարզիկին (մարզուհուն)։


== Աղբյուրներ ==